Tahiti Nui-ordenen

Tahiti Nui-ordenen (fransk: Ordre de Tahiti Nui) er en franskpolynesisk orden innstiftet 5. juni 1996 av Fransk Polynesias forsamlingDélibération N° 96-81 APF du 5 juin 1996 portant institution de l'ordre de Tahiti Nui , Lois du pays. til belønning av fortjenstfull innsats for Fransk Polynesia. Ordenen har navn etter Tahiti, den største øya i Fransk Polynesia, som noen ganger kalles Tahiti Nui eller Store Tahiti. Fransk Polynesias president er ordenens stormester og står i spissen for ordensrådet.Arrêté N° 660 CM du  24 juin 1996 portant statut de l'ordre de Tahiti Nui  , Lois du pays.

Inndeling
Tahiti Nui-ordenen er inndelt i fire trinn:«French Polynesia (Tahiti)» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1141.
Storkors (grand-croix)
Kommandør (commandeur) 
Offiser (officier)
Ridder (chevalier)

Insignier
Ordenstegnet for Tahiti Nui-ordenen består av et rødemaljert malteserkors med kuler i spissene. Midtmedaljongen har Fransk Polynesias riksvåpen som motiv og er i oransje, blå og rød emalje. I de fire korsvinklene finnes nasjonalblomsten tahitigardenia i grønn og hvit emalje. Ordenstegnet er opphengt i båndet i et ledd utformet som en krans av tahitigardenia. På reversen står innskriften «ORDRE DE TAHITI NUI».

Ordensstjernen har åtte tagger og har ordenstegnet i midten.

Ordensbåndet er hvitt med brede røde kantstriper. Rødt og hvitt er fargene i Fransk Polynesias flagg.

Tildeling
Tahiti Nui-ordenen tildeles som belønning for fremragende innsats for Fransk Polynesia, enten det har skjedd i offentlig tjeneste eller i privat virksomhet. Ordenen kan tildeles innbyggere i Fransk Polynesia, så vel som utlendinger.

Det er satt begrensninger på antallet samtidige innehavere av ordenen. Det kan til en hver tid finnes ti innehavere av storkors, 40 kommandører, 100 offiserer og 300 riddere. Stormesteren er i kraft av sitt embete innehaver av storkors.

Referanser

Kategori:Fransk Polynesia
Kategori:Ordener
Kategori:Utmerkelser etablert i 1996